Συζήτηση:Νιντεδανίμπη

message: Δεν υπάρχει εγκυκλοπαιδική αξία στην αναγραφή τρεχουσών τιμών διάθεσης εμπορικών προϊόντων στη Βικιαπαίδεια, κατά τη γνώμη μου υποενότητα "Λιανικές Τιμές" πρέπει να αφαιρεθεί.
@Aristo Class: Είναι αξιοζήλευτος ο κόπος σας να ανακαλύψετε τις παραπάνω πληροφορίες για να τις δημοσιεύσετε εδώ, ταυτόχρονα όμως είναι και άσκοπος. Πρώτον, γιατί πρόκειται για ενημερωτικές πληροφορίες όχι εγκυκλοπαιδικού χαρακτήρα. Δεύτερον γιατί είναι παρωχυμένες, αν ακολουθήσετε τη σύνδεσμο στη βάση δεδομένων, στην καρτέλα "Διάθεση", θα δείτε ότι οι διαθέσιμες εμπορικές ονομασίες και οι τιμές τους έχουν μεταβληθεί. Τρίτον, η αιτιολογία που επικαλείτε (καθόλου ευκαταφρόνητη τιμή διάθεσης) είναι υποκειμενική γνώμη, ασφαλώς υπάρχουν φαρμακευτικά σκευάσματα με πολύ μεγαλύτερη τιμή διάθεσης, δεν είναι λόγος αυτός δημοσίευσής τους στην εγκυκλοπαίδεια. Η προσθήκη του συνδέσμου προς τρίτη βάση δεδομένων είναι αρκετή, καθώς εμφανίζονται οι εν λόγω πληροφορίες και μάλιστα ενημερώνονται.
Θα σας παρακαλούσα τέλος να μην προσθέτετε υπερβολικές πληροφορίες στη σύνοψη επεξεργασίας, καθώς δεν είναι χώρος συζήτησης αλλά να τις γράφετε εδώ, στη σελίδα συζήτησης, καθώς και να αφαιρέσετε το σχόλιο που έχετε γράψει στη σελίδα Συζήτηση:Νιντεδανίμπη/Ιστορικό γιατί δεν είναι σχετικό με το σκοπό της συγκεκρημένης υποσελίδας.Αντιγόνη (συζήτηση) 13:46, 10 Αυγούστου 2019 (UTC)
Σίγουρα, δεν είναι εγκυκλοπαιδική πληροφορία. --cubic[*]star 15:12, 10 Αυγούστου 2019 (UTC)
Συμφωνώ και εγώ. Οι τιμές δεν είναι εγκυκλοπαιδικό στοιχείο, πέρα από το γεγονός πως είναι ελληνοκεντρικό.--Texniths (συζήτηση) 15:36, 10 Αυγούστου 2019 (UTC)
Συμφωνώ με την αφαίρεση. Οι τιμές δεν είναι εγκυκλοπαιδικές, ενώ η Βικιπαίδεια δεν αποτελεί τιμοκατάλογο. Nikosgranturismogt (συζήτηση) 15:39, 10 Αυγούστου 2019 (UTC)
replies: text: :Αγαπητή Αντιγόνη (συζήτηση), είχα ξεκινήσει να σου γράφω μια εκτενέστατη απάντηση όταν κλείνοντάς το, το "έχασα" λόγω της παρεμβολής του αγαπητού cubic[*]star (δικό μου το φταίξιμο καθότι πριν στο στείλω έπρεπε να το αποθηκεύσω). Θα επιχειρήσω λοιπόν να στο ξανά γράψω. Αρχικά, σ'ευχαριστώ για τα καλά σου λόγια και ξεκινώ με τις απαντήσεις. Πρώτον, σίγουρα η αναγραφή της τιμής αφορά ενημερωτική πληροφορία. Εδώ όμως δεν μιλάμε για κάποιο καταναλωτικό είδος (ευρείας κατανάλωσης) ή για κάποιο είδος πολυτελείας, αναφερόμαστε σε εξειδικευμένο φάρμακο (και όχι Ασπιρίνη ή Depon) που αφορά την ποιότητα ζωής ή / και την επιβίωση μίας συγκεκριμένης ομάδας ανθρώπων. Σημ. Έχω συντάξει / αναπτύξει αρκετά λήμματα με προϊόντα λ.χ. Marmite, Bovril, Euthymol, Lifebuoy (σαπούνι), 4711, YKK, Tabac, Σάλτσα Tabasco, Σάλτσα Worcestershire, Angostura bitters, Old Spice, Dettol κλπ. και σε κανένα δεν έχω αναγράψει τιμή. Πιστεύω όμως, ότι η αναγραφή της τιμής του (έστω και παρωχημένης) είναι απαραίτητη. Δεύτερον και Τρίτον, δεν έχουν όλοι οι χρήστες τις ίδιες γνώσεις στη χρήση του υπολογιστή, συνεπώς ορισμένοι (βλ. οι περισσότεροι), ίσως να μην μπουν ποτέ στη βάση δεδομένων του Γαληνού, για να μην πω ότι ίσως κατηγορηθούμε και για έμμεση διαφήμιση, επειδή παραθέτουμε μόνο αυτόν. Τέλος, το κείμενο που είχα γράψει στις Σημειώσεις ιστορικού, το έχει ήδη διαγράψει ο αγαπητός Kalogeropoulos (κάτι με το οποίο δεν συμφωνώ) γιατί νομίζω πως με κατοχυρώνει νομικά.
replies: text: :Αγαπητέ Texniths (συζήτηση), η Ελληνική Βικιπαίδεια είναι Ελληνοκεντρική άλλως δεν θα ήταν Ελληνική!</br>

text: :Αγαπητοί Texniths (συζήτηση) και Nikosgranturismogt (συζήτηση), σίγουρα δεν είναι τιμοκατάλογος, εδώ όμως πρόκειται για περίπτωση ad hoc.</br>

text: :Έτσι έχουν τα πράγματα! Φιλικά --Aristo Class (συζήτηση) 16:27, 10 Αυγούστου 2019 (UTC)
replies: text: ::Στο κομμάτι που αναφέρεσαι σε εμένα θα διαφωνήσω, η Ελληνική Βικιπαίδεια είναι η Βικιπαίδεια στα ελληνικά, και όχι η Βικιπαίδεια της Ελλάδας. Εξάλλου υπάρχουν ελληνόφωνοι και σε άλλες χώρες. Κατά τα άλλα ισχύει η πολιτική. Φιλικά, Texniths (συζήτηση) 16:42, 10 Αυγούστου 2019 (UTC)

text: ::Με κάλυψε η απάντηση σου, ωστόσο δεν χρειάζεται η παράθεση των τιμών. Σέβομαι ότι για τους συγγενείς πασχόντων μπορεί να τους ενδιαφέρει η παράθεση των τιμών, ωστόσο αυτό δεν συνάδει με την πολιτική. Συγχαρητήρια για τον κόπο και τις ποιοτικές συνεισφορές σου στο λήμμα για τη Νιντεδανίμπη και πολλά άλλα. Βικιφιλικά, Nikosgranturismogt (συζήτηση) 16:47, 10 Αυγούστου 2019 (UTC)

text: :Αγαπητοί Texniths (συζήτηση) και Nikosgranturismogt (συζήτηση), σας ευχαριστώ για τα καλά σας λόγια. Παρόλα αυτά, συμφωνούμε πως διαφωνούμε. Φιλικότατα! --Aristo Class (συζήτηση) 16:51, 10 Αυγούστου 2019 (UTC)
thread_title:  Τιμές διάθεσης εμπορικών προϊόντων στην εγκυκλοπαίδεια